เรื่องร้องเรียน: ถนนหน้าบ้านช่วง2-3 ปี ซ่อมไป3 รอบ อยากให้เทเป็นปูนซีเมนต์เพราะช่วงที่ถนนพังฝนตกแล้วน้ำขัง เป็นส่วนทำให้เกิดอุบัติเหตุบ่อย รถเสียหาย และเปลืองงบในการซ่อมบำรุงหลายครั้ง
การดำเนินการของเจ้าหน้าที่: ตามที่ประชาชนร้องเรียนกรณีขอให้เทเป็นคอนกรีต เพราะช่วงที่ถนนพังฝนตกแล้วน้ำขังซอยรามอินทรา 46 แยก 4-1 นั้น สำนักงานเขตคันนายาว โดยฝ่ายโยธาได้ตรวจสอบแล้ว ผิวทางเดิมเป็นแอสฟัลต์ชำรุด ทรุดตัวเป็นหลุมเป็นบ่อ ทำให้เกิดน้ำขัง ที่ผ่านมาเป็นการจัดซ่อมเฉพาะจุดไม่ได้ซ่อมทั้งผืน จึงทำให้เกิดการชำรุดได้ง่าย ทั้งนี้จะเข้าดำเนินการสำรวจทั้งซอย เพื่อนำเข้าแผนงบซ่อมบำรุง ประจำปีงบประมาณ 2566 นี้ให้ต่อไป จึงขออภัยในความไม่สะดวก มา ณ ที่นี้ด้วย ฝ่ายโยธา สำนักงานเขตคันนายาว
ความเห็นของผู้แจ้ง: ไม่ได้มาแก้ไขเลย
พื้นที่: แขวงรามอินทรา เขตคันนายาว กรุงเทพมหานคร